b'\n_START_ARTICLE_\nJohn Barnes (kirjailija)\n_START_PARAGRAPH_\nJohn Barnes (s. 1957) on yhdysvaltalainen tieteiskirjailija, jonka teokset usein tutkailevat henkil\xc3\xb6kohtaisen moraalisen vastuun kysymyksi\xc3\xa4 laajemmassa yhteiskunnallisessa viitekehyksess\xc3\xa4. Sosiaalikriittinen l\xc3\xa4hestymistapa nivoutuu usein h\xc3\xa4nen teostensa juonikehitelmiin. H\xc3\xa4nen A Million Open Doors -teokseen pohjautuva sarjansa her\xc3\xa4ttelee vakavia kysymyksi\xc3\xa4 globalisaation vaikutuksesta erist\xc3\xa4ytyneisiin yhteis\xc3\xb6ihin. Barnes on teatteritieteen tohtori ja h\xc3\xa4n opetti kyseist\xc3\xa4 oppialaa useita vuosia Coloradossa, jossa asuu edelleen._NEWLINE_Barnes on ollut kahdesti naimisissa; h\xc3\xa4nen toinen vaimonsa oli kirjailija Kara Dalkey. Vaikka h\xc3\xa4nen Million Open Doors -sarjan kaksi ensimm\xc3\xa4ist\xc3\xa4 kirjaa k\xc3\xa4sitteliv\xc3\xa4t p\xc3\xa4\xc3\xa4henkil\xc3\xb6n Giraut Leonesin avio-ongelmia, John Barnes on kiist\xc3\xa4nyt esitetyt v\xc3\xa4itteet, ett\xc3\xa4 t\xc3\xa4m\xc3\xa4 olisi ollut omien turhautumisiensa prosessointia fiktion keinoin, todeten muun muassa: "Todenn\xc3\xa4k\xc3\xb6isesti lukijat ja arvostelijat ovat hyv\xc3\xa4ntahtoisesti olettaneet ett\xc3\xa4 ilmaisin tai purin jotain jota minun piti p\xc3\xa4\xc3\xa4st\xc3\xa4\xc3\xa4 ulos sis\xc3\xa4lt\xc3\xa4ni, pikemmin kuin ett\xc3\xa4 tutkin jotain rumaa ihan itsens\xc3\xa4 takia kirjoissani Earth Made of Glass ja The Merchants of Souls, mutta ollakseni rehti kaikkia kohtaan, erityisesti entisille vaimoilleni, minun t\xc3\xa4ytyy my\xc3\xb6nt\xc3\xa4\xc3\xa4 ett\xc3\xa4 kirjat kirjoitettiin rumien asioiden tutkimisen t\xc3\xa4hden, sek\xc3\xa4 joidenkin valtavan kauniiden asioiden, ihan vain itsens\xc3\xa4 takia. Rumat asiat noissa kirjoissa ovat siell\xc3\xa4 koska minua kiinnosti sen laatuiset rumat asiat; olen sittemmin siirtynyt toisiin laatuihin."'